CELEX: 32022R0487
Language: ro
Date: 2022-03-21 00:00:00
Title: Regulamentul de punere în aplicare (UE) 2022/487 al Comisiei din 21 martie 2022 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Raschera” (DOP)]

28.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 100/4
               
            
         REGULAMENTUL DE PUNERE ÎN APLICARE (UE) 2022/487 AL COMISIEI
         din 21 martie 2022
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Raschera” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:
         
                     (1)
                  
                  
                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al denumirii de origine protejate „Raschera”, înregistrată în temeiul Regulamentului (CE) nr. 1263/96 al Comisiei (2), astfel cum a fost modificat prin Regulamentul de punere în aplicare (UE) nr. 1086/2013 (3).
                  
               
                     (2)
                  
                  
                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (4), în conformitate cu articolul 50 alineatul (2) litera (a) din regulamentul respectiv.
                  
               
                     (3)
                  
                  
                     La 19 februarie 2021, Comisia a primit o scrisoare prin care o persoană fizică rezidentă în Italia își exprima opoziția față de aprobarea modificării. O a doua scrisoare care cuprindea argumente suplimentare împotriva modificării a fost trimisă ulterior, în data de 8 noiembrie 2021, de către aceeași persoană fizică.
                  
               
                     (4)
                  
                  
                     În conformitate cu articolul 51 alineatul (1) al doilea paragraf din Regulamentul (UE) nr. 1151/2012, persoanele fizice sau juridice care au un interes legitim și care își au reședința sau sunt stabilite în statul membru din care a fost depusă cererea sunt excluse din procedura de opoziție, deoarece au avut deja posibilitatea de a participa la procedura națională de opoziție în conformitate cu articolul 49 alineatul (3) din Regulamentul (UE) nr. 1151/2012. Prin urmare, scrisorile de opoziție din partea persoanei fizice rezidente în Italia sunt considerate inadmisibile.
                  
               
                     (5)
                  
                  
                     Având în vedere cele de mai sus, Comisia consideră oportună aprobarea modificării caietului de sarcini al denumirii de origine protejate „Raschera”,
                  
               ADOPTĂ PREZENTUL REGULAMENT:
         
            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Raschera” (DOP).
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 martie 2022.
            
               
                  Pentru Comisie,
               
               
                  Pentru Președinte,
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 343, 14.12.2012, p. 1.
         
            (2)  Regulamentul (CE) nr. 1263/96 al Comisiei din 1 iulie 1996 de completare a anexei la Regulamentul (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 (JO L 163, 2.7.1996, p. 19).
         
            (3)  Regulamentul de punere în aplicare (UE) nr. 1086/2013 al Comisiei din 30 octombrie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Raschera (DOP)] (JO L 293, 5.11.2013, p. 26).
         
            (4)  JO C 439, 29.10.2021, p. 19.